**О Д Г О В О Р**

на пратеничко прашање од пратеникот Авдија Пепиќ поставено на 73-та седница на Собранието на Република Македонија

одржана на 24 септември 2009 година

Со потпишувањето на Договорот за основање на Енергетската заедница, на 25 октомври 2005 година во Атина, Владата превзема и одредени обврски кои се однесуваат на примена на конкретни мерки за намалување на енергетската сиромаштија. На 18.10.2007 година во Вињна - Австрија, Република Македонија како потписник на Договорот за основање на Енергетската заедница, го потпиша и Меморандумот за разбирање на социјалните прашања во контекст на Енергетската заедница (Социјален Меморандум)

Социјалните аспекти на Енергетската заедница произлегуваат во првред од определбите во Договорот со кој се афирмира обврската на секоја земја за обезбедување на универзална јавна услуга во снабдувањето со енергија на сите потрошувачи, без било каков вид дискриминација.

Во правец на остварување на целите опфатени со Социјалниот Меморандум, Владата во консултација со релевантните социјални партнери разви приод за решавање на отворените социјални прашања во областа на енергетиката, и во почетокот на месец септември оваа година донесе Социјално Акциони Планови кои Владата ги разгледа и усвои. Во овие социјални планови предвидени се повеќе активности и тоа:

* изготвување на програма за мерки за субвенционирање на потрошувачката на енергија за ранливите категории потрошувачи.
* промовирање на социјалниот дијалог со социјалните партнери на соодветно ниво
* управување со промените во енергетските претпријатија кои настануваат со реструктуирањето, како и грижа за вработените.
* обезбедување на фундаменталните права на работниците од аспект на подобрени работни односи во однос на здравјето и безбедноста на работниците и друго.

Во правец на реализација на активностите содржани во Социјално акционите планови, а со цел за заштита на ранливите категории потрошувачи од аспект на енергетска сиромаштија, Владата на Република Македонија ќе донесе регулатива во која ќе се дефинираат коросниците, мерките, носителите и изворите на средставта. Средствата за реализација на продолжените механизми ќе се обезбедуваат во рамките на државниот буџет за 2010 година. Имплементацијата на мерките кои ќе бидат содржани во рамките на таа регулатива, односно реализацијата на конкретна финансиска поддршка ќе отпочне од месец јули 2010 година. Со цел за успешно изготвување на потребната регулатива, а во рамките на досегашната успешна билатерална соработка на Република Македонија со Светската банка УСАИД во тек се преговори за обезбедување на експертска помош од нивна страна за реализација на истата. Со активностите кои ги презема Република Македонија во областа на намалување на енергетската сиромаштија во досегашниот период и со овие кои што ги планира за наредниот период може да се очекува дека ќе дојде до значајно намалување на енергетската сиромаштија во Република Македонија во наредниот период.